Grafiese ontwerper | Maroela Media
Die pos is gebaseer in Kloofsig, Centurion. Om te kwalifiseer benodig jy 'n toepaslike graad/diploma in multimediakuns en ontwerp of webontwerp; alternatiewelik 'n toepaslike kwalifikasie en ervaring in ontwerp vir webgebaseerde, digitale, gedrukte en korporatiewe produkte en items, asook die ontwerp van verpakking vir Maroela Media-winkelprodukte. Minstens vier jaar relevante ondervinding word vereis.
Vaardighede wat tot jou voordeel sal strek, is uitstekende kreatiwiteit, met die vermoë om steeds binne die riglyne van 'n korporatiewe identiteit te funksioneer; die vermoë om goed saam met drukkerye en webontwikkelaars te werk; die vermoë om te prioritiseer; die vermoë om aan 'n verskeidenheid take gelyk te werk; uitstekende Afrikaanse taalvaardigheid en die vermoë om kreatief met taal om te gaan; 'n fyn oog vir detail; die vermoë om onder druk te werk; aanpasbaarheid by vinnige verandering; goeie kommunikasie- en interpersoonlike vaardighede; inisiatief; en die vermoë om selfstandig en as deel van 'n span te kan werk. Uitstekende rekenaarvaardigheid en kennis van Adobe- en/of Corel-sagteware word vereis.
Indien die profiel jou pas, stuur asseblief 'n Afrikaanse weergawe van jou CV (geen sertifikate nie) aan Mienke Mostert voor of op Vrydag 26 Februarie 2019.